Kazys Starkevičius

Kazys Starkevičius (g. 1956 m. liepos 23 d. Rokų kaime, Kauno raj.) – teisininkas, Lietuvos ir Kauno miesto savivaldybės politinis veikėjas, Seimo narys, LR žemės ūkio ministras.

 Biografija 
Nuo 1963 m. mokėsi Rokų pradinėje mokykloje, 1967 m. perėjo į Kauno 13-ąją vidurinę mokyklą. Ją baigė 1974 m. 

1974–1979 m. studijavęs Vilniaus valstybinio universiteto Istorijos fakultete įgijo bibliotekininko ir bibliografo, 1984–1989 m. Vilniaus universiteto Teisės fakultete – teisininko specialybes.

Nuo 1979 m. dirbo Lietuvos mokslinės techninės informacijos instituto Kauno filiale informacijos sektoriaus vedėju. 1982–1990 m. buvo Kauno rajono ir miesto vykdomojo komiteto inspektorius, Bendrojo skyriaus vedėjas. 1990–1995 m. dirbo Kauno miesto savivaldybės Bendrojo skyriaus vedėju, 1995 m. – Teisės skyriaus vedėju, 1995–1997 m. – savivaldybės administratoriumi.

Dalyvavo Sąjūdžio veikloje. Tėvynės sąjungos narys nuo 1994 m. 1999 m. įkūrė Lietuvos šeimos ūkininkų sąjungą ir buvo jos tarybos pirmininkas 1999–2004 m.

1997–2000 m. buvo Kauno apskrities viršininkas.

Išrinktas į 2000–2003 m., 2003–2007 m. ir 2007–2011 m. Kauno miesto savivaldybės tarybas. 2000–2001 m. ir 2003–2004 m. buvo Kauno miesto savivaldybės mero pirmasis pavaduotojas. Išrinktas į 2004–2008 m., 2008–2012 m. kadencijos Seimus. 2008–2012 m. – Lietuvos žemės ūkio ministras.Kazys Starkevičius. Visuotinė lietuvių enciklopedija. Nuoroda tikrinta 2024-08-06. 2016–2020 m., 2020–2024 m. Seimo narys.

 Ikiteisminis tyrimas 2026 m. 
2026 m. vasario 9 d. rytą teisėsaugos pareigūnai, įskaitant STT, atliko kratas Seimo narių K. Starkevičiaus ir Sauliaus Skvernelio Seimo kabinetuose ir namuose.

Kratos susijusios su 2025 m. gruodį atliktom kratom ir teisėsaugos tyrimu dėl įtariamų korupcinių veiklų Augalininkystės tarnyboje. 2025 m. ankstesnių kratų metu rasta aukso, grynųjų pinigų, sprogmenų, kokaino. Generalinės prokuratūros Organizuotų nusikaltimų ir korupcijos tyrimo departamentas pranešė, kad yra tiriamas politinis palankumas. K. Starkevičių ir S. Skvernelį nuspręsta apklausti kaip specialiuosius liudytojus.

2026 m. vasario 10 d. K. Starkevičius apsilankė STT ir atsisakė duoti parodymus. Taip pat teigė laikinai sustabdęs savo narystę TS–LKD.

 Nuorodos 
 Asmeninis Kazio Starkevičiaus tinklalapis.

 Išnašos 

|-

|-

Kategorija:Seimo nariai
Kategorija:Lietuvos žemės ūkio ministrai
Kategorija:Kauno apskrities viršininkai
Kategorija:Lietuvos viešojo administravimo teisininkai